Awan Magellan Besar itu apa sih? Jelaskan dalam bahasa melayu ya

Awan Magellan Besar (اون ماݢلان بسر) atau kependekannya LMC merupakan sebuah galaksi tak nalar yang berhampiran dan ia adalah galaksi satelit kepada Bima Sakti. Pada jarak yang kurang daripada 50 kiloparsek (≈ 160,000 tahun cahaya), LMC adalah galaksi ketiga terdekat dengan Bima Sakti selepas Sferoid Kerdil Sagittarius (~ 16 kiloparsek) dan Galaksi Kerdil Anjing Besar (~ 12.9 kiloparsek) yang terletak lebih dekat ke pusat Bima Sakti. Ia mempunyai jisim yang setara dengan anggaran 10 bilion kali jisim Matahari kita (1010 jisim suria), menjadikannya ia lebih kurang 1/100 sebesar Bima Sakti dan diameternya ialah sekitar 14,000 tahun cahaya (~4.3 kpc). LMC adalah galaksi keempat terbesar dalam Kumpulan Tempatan selepas Galaksi Andromeda, Bima Sakti dan Galaksi Triangulum (M33).